
YLEISIÄ OHJEITA - Äidinkielessä ja kuvataiteessa tehdään yhteisprojekti, joka vastaa kahden viikon oppitunteja molemmissa oppiaineissa. Tavoitteena on tehdä uutinen aiheesta, jonka voit valita alla olevasta listasta. Kiinnitä huomiota niin suunnitteluun, toteutukseen kuin työn lopputulokseenkin. Työ tulisi palauttaa viimeistään perjantaina 3.4. sekä äidinkielen että kuvataiteen palautuskansioon Onedriveen. Jos työn edetessä ilmenee ongelmia, ota yhteyttä opettajiin
a) puhelimítse (lukujärjestykseen merkittyjen äidinkielen ja kuvataiteen oppituntien aikana) tai
b) wilma-viestillä

· Päivi: 044 718 4953
· Tuija: 044 718 4949
· Jukka: 044 718 4935

Valitse uutisen aihe:
A) Luonnonilmiöt (esim. kevään tulo, sääilmiöt, ilmastonmuutos)
B) Etäopiskelu (Millaista se on? Haasteita? Hyviä puolia?)
C) Some nuorten elämässä
D) Harrastusmahdollisuudet Karttulassa
E) Luontokohde Karttulassa
F) Kulttuurikohde Karttulassa
G) Mopoilukulttuuri Karttulassa
H) Ongelmia nuorten elämässä 2020

Työ kannattaa jakaa kahdelle eri viikolle:

Ensimmäinen viikko
ÄIDINKIELI - Lue äidinkielen kirjasta sivut 144-152 ja tee seuraavat tehtävät
· s. 146 tehtävät 2 ja 3
· s. 150 tehtävät 2 ja 3
· s. 154 tehtävät 2 ja 4 
Voit tehdä tehtävät wordilla suoraan äidinkielen kansioosi tai kirjoittaa ne käsin vihkoon, jolloin tehtävistä pitäisi ottaa kuvat ja liittää ne äidinkielen kansioon. 
Laita tiedostolle nimeksi “Uutistehtävät”.

KUVATAIDE - Lyhyt valokuvauksen historia
· Maailman ensimmäinen säilynyt valokuva v. 1827 on Niepcen “Aurinkopiirros” (kuva ikkunan kautta siirretty tinalevylle) --> Camera Obscura (reikäkamera)
· Suomessa ensimmäinen valokuva v. 1842 : Cajanderin Camera Obscuralla ottama kuva
· Englantilainen Fox Talbot 1800 –luvulla kehitti negatiivimenetelmän         (märkälevytekniikka --> kuivalevytekniikka --> rullafilmi)
· Digitaalikuvaus)
Tehtävä
· Googleta, millainen on Niepcen Aurinkopiirros.
· Ota selvää, kuinka Camera Obscura toimii.


Toinen viikko
ÄIDINKIELI - Kirjoita vähintään 200 pituinen uutisteksti, johon kuuluu otsikko, byline, ingressi ja varsinainen leipäteksti. 
· Käytä kappalejakoa ja kiinnitä huomiota oikeinkirjoitukseen. 
· Jos sinulla on kotikoneella käytössäsi wordin työpöytäsovellus, voit jäsennellä leipätekstin palstoihin komennoilla Avaa työpöytäsovelluksessa... Asettelu.... Palstat.
· Tässä työssä ei käytetä valmiita lähdetekstejä. 
· Voit halutessasi liittää uutiseen myös haastattelun, mikäli se ei aiheuta tartuntariskiä (esim. puhelimen tai somen välityksellä). 
Laita tiedostolle nimeksi “Uutisteksti”.

KUVATAIDE - Kuvaa uutiseesi vähintään kolme kuvaa ja kirjoita niihin kuvateksti. Kuvien täytyy tukea uutistekstiä. Valmiita kuvia ei saa käyttää, vaan ne pitää ottaa itse. Mieti kuvaa ottaessasi:
· kuvakoko
· kuvauskulma
· kuvan rajaus
· päätä onko kuva mustavalkoinen / värillinen
· kuvateksti

Lopuksi liitä kuvat uutistekstin joukkoon ja lisää kuvatekstit.
Laita valmiille työlle nimeksi “Uutisprojekti”.

Tsemppiä projektiin!

